อำลา
โดย...ทีมข่าวการเงินโพสต์ทูเดย์
24 ส.ค. 2558

โดย...ทีมข่าวการเงินโพสต์ทูเดย์
เก็บข้าวของออกจากห้องทำงาน รมว.คลังไปแล้ว สมหมาย ภาษี มาสักการะสิ่งศักดิ์สิทธิ์ประจำกระทรวง พร้อมอำลาทุกคน เมื่อวันศุกร์ที่ผ่านมา งานนี้มีข้าราชการและผู้บริหารมาอำลาและให้กำลังใจนับร้อยราย นำโดยปลัดรังสรรค์ ศรีวรศาสตร์ ที่กำลังจะเกษียณ
ขณะที่ สมหมาย อาจยังป้วนเปี้ยนอยู่กับ ครม.บ้าง ในฐานะ “ที่ปรึกษานายกรัฐมนตรี” ตามคำเชิญจาก อำพน กิตติอำพนเลขาธิการ ครม.
แต่ถึงจะไปแล้ว ก็ให้รู้ว่า นี่คือ รมว.คลัง ที่มีผลงานมากมาย ทำคลอดภาษีมรดก และกองทุนการออมแห่งชาติ ให้ออกมาเป็นตัวเป็นตนได้จริงในเวลาไม่ถึง 1 ปีนะจ๊ะ